Dale stasjon

Dale stasjon ligg i Dale i Vaksdal kommune i Vestland og er ein stasjon på Bergensbanen. Han vart opna i 1883 som del av Vossabanen. I tillegg til lokaltoga på strekkja Bergen-Voss-Myrdal stoppar nokre fjerntog ved stasjonen. 

Dale ligg mellom Bolstadøyri stasjon og Stanghelle stasjon, 425,29 km frå Oslo. 

Stasjonsbygningen som vart reist til opninga av Vossabanen vart teikna av Balthazar Lange, og vart oppført etter ein typeteikning kalla fjerde klasse som også vart nytta til Nesttun stasjon (sidan flytt til Ygre stasjon), Haukeland stasjon, Arna gamle stasjon, Trengereid stasjon, Stanghelle stasjon, Bolstadøyri stasjon, Evanger stasjon og Bulken stasjon på Vossabanen. Då Bergensbanen skulle opnast var stasjonen i Dale vorten for liten, og han vart flytt til Reimegrend stasjon. Til erstatning vart stasjonen på Voss, som var vorten for liten der, teken ned og flytt til Dale. Også den var teikna av Balthazar Lange. 

 Fotnotar 

 Bakgrunnsstoff 
 «Dale» på nettstaden til Jernbaneverket 
 «Dale» i Stasjonsdatabasen til Norsk Jernbaneklubb
 Den fyrste stasjonsbygning fotografert i byrjinga av 1880-åra


Kategori:Balthazar Lange
Kategori:Stasjonar på Bergensbanen
Kategori:Samferdsle i Vaksdal
Kategori:Byggverk i Vaksdal
Kategori:Kulturminne i Vaksdal
Kategori:Jarnbanestasjonar opna i 1883
Kategori:Jarnbanestasjonar i Vestland
Kategori:Stasjonar på Vossabanen